CELEX: 62014TN0565
Language: el
Date: 2014-07-30 00:00:00
Title: Υπόθεση T-565/14: Προσφυγή της 30ής Ιουλίου 2014 — EEB κατά Επιτροπής

10.11.2014   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 395/51
            
         
      Προσφυγή της 30ής Ιουλίου 2014 — EEB κατά Επιτροπής
      (Υπόθεση T-565/14)
      (2014/C 395/64)
      Γλώσσα διαδικασίας: η αγγλική
      
         Διάδικοι
      
      
         Προσφεύγουσα: European Environmental Bureau (EEB) (Βρυξέλλες, Βέλγιο) (εκπρόσωπος: S. Podskalská, δικηγόρος)
      
         Καθής: Ευρωπαϊκή Επιτροπή
      
         Αιτήματα της προσφεύγουσας
      
      Η προσφεύγουσα ζητεί από το Γενικό Δικαστήριο:
      
                  —
               
               
                  να ακυρώσει την προσβαλλομένη απόφαση της Επιτροπής της 12ης Ιουνίου 2014 [Ares (2014)1915757]·
               
            
                  —
               
               
                  να ακυρώσει τη δεύτερη προσβαλλόμενη απόφαση της Επιτροπής 2014/804/ΕΕ, της 17ης Φεβρουαρίου 2014·
               
            
                  —
               
               
                  να καταδικάσει την Επιτροπή στα δικαστικά έξοδα.
               
            
         Λόγοι ακυρώσεως και κύρια επιχειρήματα
      
      Με την υπό κρίση προσφυγή, η προσφεύγουσα ζητεί την ακύρωση της αποφάσεως της Επιτροπής της 12ης Ιουνίου 2014 [Ares (2014)1915757], περί απορρίψεως ως απαράδεκτης της αιτήσεως εσωτερικής επανεξετάσεως, αφορώσας την απόφαση της Επιτροπής C(2014) 804 τελικό, της 17ης Φεβρουαρίου 2014, περί της κοινοποιήσεως εκ μέρους της Δημοκρατίας της Πολωνίας ενός μεταβατικού εθνικού σχεδίου, μνεία περί του οποίου γίνεται στο άρθρο 32 της οδηγίας 2010/75/ΕΕ (1) του Ευρωπαϊκού Κοινοβουλίου και του Συμβουλίου, περί βιομηχανικών εκπομπών. Η προσφεύγουσα ζητεί περαιτέρω την ακύρωση της αποφάσεως C(2014) 804 τελικό της Επιτροπής, της 17ης Φεβρουαρίου 2014.
      Προς στήριξη της προσφυγής, η προσφεύγουσα προβάλλει δύο λόγους ακυρώσεως.
      
                  1.
               
               
                  Ο πρώτος λόγος αφορά την απόφαση Ares (2014)1915757 και με αυτόν προβάλλεται παράβαση του κανονισμού 1367/2006 (2) και της οδηγίας 2010/75:
                  
                              —
                           
                           
                              διότι η απόφαση περί του μεταβατικού εθνικού σχεδίου αποτελεί μέτρο ατομικής ισχύος και, ως εκ τούτου διοικητική πράξη κατά τον κανονισμό 1367/2006. Κατά την προσφεύγουσα, η Επιτροπή έπρεπε ως εκ τούτου να κρίνει την αίτηση εσωτερικής επανεξετάσεως παραδεκτή·
                           
                        
                              —
                           
                           
                              διότι η Επιτροπή έπρεπε να έχει ερμηνεύσει το άρθρου 10 του κανονισμού 1367/2006 σύμφωνα με τη σύμβαση του Århus και να έχει κρίνει το άρθρο 2, παράγραφος 1, στοιχείο ζ', του κανονισμού 1367/2006 παράνομο
                           
                        
                              —
                           
                           
                              διότι η επιχειρηματολογία της Επιτροπής στηρίζεται σε εσφαλμένη ερμηνεία των σχετικών διατάξεων της οδηγίας 2010/75/ΕΕ.
                           
                        
            
                  2.
               
               
                  Ο δεύτερος λόγος αφορά την απόφαση C(2014) 804 τελικό και με αυτόν προβάλλεται παράβαση του άρθρου 17 ΣΕΕ, της οδηγίας 2010/75/ΕΕ, της εκτελεστικής αποφάσεως 2012/115/ΕΕ (3), της συμβάσεως του Århus, της οδηγίας 2001/42/ΕΚ (4) και της οδηγίας 2008/50/ΕΚ (5).
               
            
         (1)  Οδηγία 2010/75/ΕΕ του Ευρωπαϊκού Κοινοβουλίου και του Συμβουλίου, της 24ης Νοεμβρίου 2010, περί βιομηχανικών εκπομπών (ολοκληρωμένη πρόληψη και έλεγχος της ρύπανσης) (ΕΕ 2010 L 334, σ. 17).
      
         (2)  Κανονισμός (ΕΕ) 1367/2006 του Ευρωπαϊκού Κοινοβουλίου και του Συμβουλίου, της 6ης Σεπτεμβρίου 2006, για την εφαρμογή στα όργανα και τους οργανισμούς της Κοινότητας των διατάξεων της σύμβασης του Århus σχετικά με την πρόσβαση στις πληροφορίες, τη συμμετοχή του κοινού στη λήψη αποφάσεων και την πρόσβαση στη δικαιοσύνη για περιβαλλοντικά θέματα (ΕΕ 2006 L 264, σ. 13).
      
         (3)  Εκτελεστική απόφαση 2012/115/ΕΕ της Επιτροπής, της 10ης Φεβρουαρίου 2012, για τη θέσπιση κανόνων σχετικά με τα μεταβατικά εθνικά σχέδια που αναφέρονται στην οδηγία 2010/75/ΕΕ του Ευρωπαϊκού Κοινοβουλίου και του Συμβουλίου περί βιομηχανικών εκπομπών [κοινοποιηθείσα υπό τον αριθμό Ε(2012) 612] (ΕΕ 2012 L 52, σ. 12).
      
         (4)  Οδηγία 2001/42/ΕΚ του Ευρωπαϊκού Κοινοβουλίου και του Συμβουλίου, της 27ης Ιουνίου 2001, σχετικά με την εκτίμηση των περιβαλλοντικών επιπτώσεων ορισμένων σχεδίων και προγραμμάτων (ΕΕ 2001 L 197, σ. 30).
      
         (5)  Οδηγία 2008/50ΕΚ του Ευρωπαϊκού Κοινοβουλίου και του Συμβουλίου, της 21ης Μαΐου 2008, για την ποιότητα του ατμοσφαιρικού αέρα και καθαρότερο αέρα για την Ευρώπη (ΕΕ 2008 L 152, σ. 1).